《李斛峰尚书挽诗 其三》
宋代·林希逸

中朝更几局，鸣世独铮铮。奏疏如山稿，哀笳何处声。

虽孤岩石望，何损斛峰名。应有遗书富，何时见集行。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。